Apni Chhamta Pehchaniye About the Author एन.के. सोन्धी ने पंजाब नेशनल बैंक में प्रबंधक के पद से सेवानिवृत होने के पश्चात् लेखन कार्य आरम्भ किया। उनकी पहली पुस्तक का विषय था ‘बैंक प्रबंधन’। उसके बाद उन्होंने समय अनुसार सामाजिक विषयों पर अनेक पुस्तकें अँग्रेज़ी भाषा में लिखीं। भारत-पाकिस्तान विभाजन के दुष्परिणामों पर लिखी “A Cart Full of Husk” का प्रकाशन अमेरिका मे हुआ। दिल्ली शहर सबसे पहले महरौली नामक गाँव में बसा था, जिसको अब दिल्ली के लोग भूल चुके हैं। इस संबंध में उन्होंने “Forgotten City of Delhi” शीर्षक से किताब लिखी। भारत की एक राजकुमारी सूरी रत्ना दो हज़ार वर्ष पूर्व सन 0048 में समुद्री मार्ग से कोरिया गई थी। वहाँ के प्रथम राजा किम सुरों से शादी करके वह कोरिया की प्रथम महारानी बनी और कोरिया देश की स्थापना की। कोरिया के लोगों ने उस भारतीय राजकुमारी सूरी रत्ना का एक स्मारक उनके जन्म-स्थान अयोध्या में बनाया है जहाँ हर वर्ष हज़ारों कोरिया निवासी उन्हें श्रद्धांजलि देने आते हैं, ऐन.के. सोन्धी ने उस राजकुमारी से संबंधित घटनाओं की परिकल्पना के आधार पर “A Match Made in Heaven” नामक पुस्तक लिखी।आजकल के युवकों की जीवन शैली तनाव भरी है। कुछ कर गुज़रने की इच्छा तो है परंतु उन्हें समझ नहीं आता कि क्या और कैसे करें, जिससे उन्हें मन चाही सफलता प्राप्त हो सके। युवकों के मार्गदर्शन हेतु उनकी “Know Your Worth” नामक पुस्तक का प्रकाशन “General Press” ने किया है। आजकल उग्रवादी युवकों को बहला फुसला कर उन्हें नरसंहार करने के लिए प्रेरित किया जा रहा है। उग्रवादी युवकों को धन, संपत्ति और अय्याशी का लोभ देकर अपने जाल में फंसा लेते हैं। युवकों को उग्रवादियों के जाल में फसने से रोकने के लिए सोन्धी ने “Honey Trap” नामक पुस्तक का प्रकाशन भी किया है।प्रस्तुत पुस्तक ‘अपनी क्षमता पहचानिए’ अंग्रेज़ी की ‘Know Your Worth’ का हिंदी अनुवाद है। आशा है पाठकों को यह पुस्तक पसंद आएगी।